Nuuttipukki

Nuuttipukit (murresanana myös nuutipukki) ovat naamioituneita miehiä ja naisia, nykyään lapsia, jotka osassa Suomea kiertävät talosta taloon loppiaisen jälkeen 7. tammikuuta tai Nuutinpäivänä eli 13. tammikuuta. He esittävät laulun ja saavat siitä yleensä pienen palkkion. Länsi-Suomessa näihin päiviin asti jatkunut vanha perinne muistuttaa Etelä-Pohjanmaalla pääsiäisenä harrastettavaa trullittelua ja siihen liittyvää virvontaa.

Alkuperä
pienoiskuva|Nuuttipukki Tammelan Lunkaassa vuonna 1928.
pienois|Ruotsalaisia nuuttipukkeja vuonna 1922.|208x208px
Nuutin päivän vieton historia ja nimi on lähtöisin 1100-luvulta Tanskasta. Siellä Herttua Knut Lavard murhattiin 7. tammikuuta 1131, ja Valdemar I:n aikana paavi julisti Knutin pyhimykseksi. Knutin juhlapäivää eli nuutinpäivää juhlittiin pitkään hänen kuolinpäivänään.
Kansanperinteessä Nuutinpäivä päätti lopullisesti joulun juhlakauden. Viikkojen ajan oli nautittu ruuasta ja juomasta sekä muistettu vierailevia vainajia ja haltijoita. Pyhä aika päätettiin iloiseen ja meluisaan juhlaan, jonka perästä voitiin kantaa rukit takaisin pirttiin ja aloittaa muutkin arkiset työt.
Vanhojen lakien mukaan nuutinpäivä päättää 20 päivän ajan kestäneen joulurauhan. Nuutinpäivänä myös joulukuusi viedään ulos ja joulukoristeet kerätään pois.

 Ajankohta 
Nuutinpäivä on ollut nykyisellä paikallaan eli 13. tammikuuta vuodesta 1708 lähtien. Sitä ennen Nuutinpäivä oli jo loppiaisen jälkeisenä päivänä 7. tammikuuta.
Ajankohdan siirtämisestä huolimatta nuuttipukit kulkivat 7. päivänä aina vuoteen 1972 saakka, jolloin loppiaisen muuttaminen kiertäväksi juhlapyhäksi muutti myös nuutipäivän perinnettä. 
Nuuttipukkien uudeksi päiväksi tuli sen virallinen ajankohta eli 13. tammikuuta. Vaikka loppiainen palasi Suomessa jälleen kiinteäksi vuonna 1992, ei nuuttipukkiperinne enää siirtynyt takaisin vanhaan ajankohtaan.

Nuuttipukkien ulkoasu
pienoiskuva|343x343px|Nuuttipukkia valmistellaan Iitissä vuonna 1926
Nuuttipukkeilu on tätä nykyä lasten perinne, jolloin lapset pukeutuvat karnevaaliasuihin ja kiertävät laulamassa.
Aikaisemmin nuuttipukeiksi pukeutuivat nuoret miehet, jotka pitivät kovaa meteliä ja kiersivät talosta taloon vaatimassa olutta.
Yleisimmin nuuttipukki oli pukeutunut väärinpäin käännettyyn turkkiin tai lampaannahkaan ja hänellä oli päässään sarvet sekä tuohinaamari, hänellä oli niin sanottuja lakeijoita, kirjuri ja pasuri ohjaajina. Joukko saattoi myös matkalla kasvaa, kun kuljettiin talosta taloon, yleensä hevosella ja reellä. Nuutti saattoi myös istua reessä muiden vetäessä sitä. Aina taloon saavuttaessa ja poistuttaessa soitettiin lehmänkelloja
Näitä metelöiviä nuuttipukkeja saatettiin jopa pelätä, mutta ne päästettiin silti sisään. 
Jos talosta ei saanut kunnon kestitystä, nuuttipukit lauloivat pilkkalauluja, syytivät talonväelle solvauksia ja varastivat oluttynnyreistä tapit.https://www.soukka-seura.fi/historia/I004DF821 

Perinteen tulevaisuus
Tämän perinteen merkitystä loppiaiseen päättyvän joulunajan riehana on viime vuosina pyritty elvyttämään, esimerkiksi  Nuuttijuhlia sekä erillisiä nuutinpäivän tansseja järjestämällä.

 Perinne ja nykypäivä 
Nuuttipukkiperinne on tullut Suomeen Tanskasta. Alun perin nuuttipukkina kiertäminen oli nuorten miesten perinne. He pukeutuivat esimerkiksi vanhaan käännettyyn turkkiin sekä pitivät päässän sarvia ja tuohista tai nahkaista naamaria. Nuuttipukit mekastivat ja kiersivät talosta toiseen joulunpyhistä jäänyttä olutta tai ruokaa vaatien. Myös raha kelpasi. Vaikka nuuttipukkeja pelättiin, heidät kuitenkin päästettiin sisään. Mikäli nuuttipukeille ei annettu olutta, he saattoivat tehdä jotakin vahinkoa.Nuuttipukit  Suomalaisen Kirjallisuuden Seura. Viitattu 13.1.2014.

Sotien jälkeen nuuttipukkiperinne muuttui ja nykyään sitä jatkavat lapset. He pukeutuvat naamiais- tai fantasia-asuun ja kiertävät ovelta ovelle kysymässä ”Saavatko nuuttipukit laulaa?”. Tämän jälkeen he esittävät jonkin laulun tai lorun. Palkkioksi nuuttipukeille on tapana antaa makeisia. 

Nuuttipukkiperinne on Suomessa säilynyt lähinnä vain Lounais-Suomessa. Erityisesti Satakunta ja Vakka-Suomi ovat alueita, jossa nuuttipukit kiertävät edelleen. Perinne elää myös joissakin osissa Pirkanmaata sekä Etelä-Pohjanmaata.

 Katso myös 

 Kekripukki
 Olkipukki
 Martinpäivä

 Lähteet 

 Aiheesta muualla 

 Sakka-Nuutin vietosta, Suomen Kuvalehti, 4.1.1930, nro 1, s. 30, Kansalliskirjaston digitaaliset aineistot.

Luokka:Joulupukki Suomessa
Luokka:Jouluun liittyvät hahmot
Luokka:Suomalainen kansanperinne
Luokka:Seulonnan keskeiset artikkelit